
Изх.№ ……………………………………..
ДО

ОБЩИНСКИ СЪВЕТ ЗЛАТОГРАД
ГРАД ЗЛАТОГРАД

Относно: Молба с вх.№ 53-00-594/10.07.2020г. от СК „Валзах” ЕООД за разсрочване на задължения

УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В Общинска администрация Златоград е постъпила Молба с вх.№ 53-00-594/10.07.2020г. от  г-н Владимир Енчев, управител на СК „Валзах” ЕООД, за разсрочване на задължения за такса битови отпадъци, данък МПС и данък недвижими имоти.

Предлага се вземанията в полза на Община Златоград да бъдат разсрочени, като се сключи споразумение с погасителен план към него, съгласно което длъжникът заплаща в полза на Община Златоград ежемесечно, до 31.12.2020г., сума в размер на 5 000 лева, а остатъкът от дължимата сума ще бъде заплатен през 2021г., чрез ежемесечни вноски.

Установено е, че към 08.07.2020г. задълженията на молителя-длъжник са в общ размер от 59 535, 71 лева, включващи главница – 48 410, 92 лева и лихви  - 11 124, 79 лева.
С оглед отправеното предложение и законовите разпоредби, задълженията на лицето могат да бъдат отсрочени/разсрочени след положително решение на Общински съвет Златоград.

Предвид молбата на г-н Владимир Енчев и съобразно нейното съдържание, предлагам следните проекти за
РЕШЕНИЕ 

№………….
Във връзка с Молба с вх.№ 53-00-594/10.07.2020г. от  г-н Владимир Енчев, управител на СК „Валзах” ЕООД, за разсрочване на задължения за такса битови отпадъци, данък МПС и данък недвижими имоти, постъпила в Общинска администрация Златоград, на основание чл. 4, ал.7 от Закона за местните данъци и такси, Общински съвет Златоград

РЕШИ

1. Разсрочва установените задължения за местни данъци, дължими от СК „Валзах” ЕООД, ЕИК …, представлявано от г-н Владимир Енчев, в полза на Община Златоград, в общ размер от 15 534, 06 лева към 08.07.2020г., представляващи:

· Задължение за данък МПС в общ размер от 8 964, 98 лева, представляващи главница в размер на 7 245, 93 лева и дължими лихви към 08.07.2020г. в размер от 1 719, 05 лева;
· Задължение за данък недвижими имоти в общ размер от 6 569, 08 лева, представляващи главница в размер на 5 316, 02 лева и дължими лихви към 08.07.2020г. в размер  от 1 253, 06 лева,

За срок до 31.12.2021г., платими при следните условия:

1.1. Длъжникът да изплати описаните по-горе задължения чрез ежемесечни вноски, до 25-то число на месеца, в размер не по-малък от 1 000 лева, до окончателното им изплащане, включително на лихвите върху тях до деня на пълното им издължаване;
1.2. При неизпълнение на две вноски, решението за разсрочване се отнема и задълженията /остатъкът от тях/ стават предсрочно и незабавно изискуеми, ведно със законната лихва от датата на даденото разрешение;

1.3. Последователността на погасяване съответства на разпоредбата на чл.169 от ДОПК – главница, лихви, разноски.

2. Възлага на Кмета на Община Златоград да следи за изпълнението на настоящото решение, като при неизпълнение от страна на длъжника, следва да информира незабавно Общински съвет Златоград за предприемане на действия за принудително изпълнение.
РЕШЕНИЕ 

№…………….

Във връзка с Молба с вх.№ 53-00-594/10.07.2020г. от  г-н Владимир Енчев, управител на СК „Валзах” ЕООД, за разсрочване на задължения за такса битови отпадъци, данък МПС и данък недвижими имоти, постъпила в Общинска администрация Златоград, на основание чл. 9а, ал.5 от Закона за местните данъци и такси, Общински съвет Златоград

РЕШИ

1. Разрешава разсрочване на установените задължения за местни такси – такса битови отпадъци, дължими от СК „Валзах” ЕООД, ЕИК …, представлявано от г-н Владимир Енчев, в полза на Община Златоград, в общ размер от 44 001, 65 лева към 08.07.2020г., представляващи главница в размер на 35 848, 97 лева и дължими лихви към 08.07.2020г. в размер от 8 152, 68 лева, за срок до 31.12.2021г., при следните условия:

1.1. Длъжникът да изплати описаните по-горе задължения чрез ежемесечни вноски, до 25-то число на месеца, в размер не по-малък от 4 000 лева, до окончателното им изплащане, включително на лихвите върху тях до деня на пълното им издължаване;

1.2. При неизпълнение на две вноски, решението за разсрочване се отнема и задълженията /остатъкът от тях/ стават предсрочно и незабавно изискуеми, ведно със законната лихва от датата на даденото разрешение;

1.3. Последователността на погасяване съответства на разпоредбата на чл.169 от ДОПК – главница, лихви, разноски.

2. Възлага на Кмета на Община Златоград да сключи споразумение с длъжника СК „Валзах” ЕООД, ЕИК …, представлявано от г-н Владимир Енчев, при посочените по-горе условия, както и да следи за изпълнението на настоящото решение, като при неизпълнение от страна на длъжника, следва да информира незабавно Общински съвет Златоград за предприетите от негова страна действия за принудително изпълнение.

С уважение,
ЕЛМИРА УГОРЛИЕВА – ПЕХЛИВАНОВА

Зам.-кмет на Община Златоград

Съгласно Заповед № 266/15.07.2020г. 

на Кмета на Община Златоград
Изготвил:

Асен Черешаров – 
Юрисконсулт, ПИ и ЛЗЛД

